རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ཡོན་ལྷན་ཁང་གིས་གྲོས་ཞིབ་བྱས་ནས་གྲོས་འཆམ་བྱུང་བའི་གསར་དུ་བཟོ་བཅོས་བརྒྱབ་པའི་མི་སྒེར་གྱི་ཐོབ་ཁྲལ་བཅའ་ཁྲིམས་ཕྱོགས་ཡོངས་ནས་དོན་འཁྱོལ་བྱས་ཏེ་ཕྱོགས་བསྡུས་དང་རིགས་དབྱེ་ཕན་ཚུན་ཟུང་འབྲེལ་བྱེད་པའི་མི་སྒེར་གྱི་ཐོབ་ཁྲལ་ལམ་ལུགས་འཛུགས་པ་ནི་རང་རྒྱལ་དུ་སྔར་ན་བྱུང་མྱོང་མེད་པའི་དཔྱ་ཁྲལ་ལམ་ལུགས་ཀྱི་སྒྱུར་བཅོས་གལ་ཆེན་ཞིག་རེད།ཟླ་ཚེས་ཉིན་ནས་བཟུང་དུས་བཀག་ལྟར་མི་སྒེར་གྱི་ཐོབ་ཁྲལ་གྱི་གཞི་རྩའི་འཕྲི་འཐེན་འགྲོ་གྲོན་གྱི་ཚད་གཞི་སྒོར་ནས་སྒོར་བར་མཐོ་རུ་གཏོང་རྒྱུ་མ་ཟད་དཔྱ་ཁྲལ་གྱི་ཚད་གཞིའི་རེའུ་མིག་གསར་པ་སྤྱོད་པ་དང་དུས་མཚུངས་རྒྱ་ཆེའི་མང་ཚོགས་ལ་དངོས་ཕན་དེ་བས་མང་བ་ཐོབ་པ་བྱེད་པའི་བླང་བྱར་ནན་པོ་གཞིགས་ཏེ་བུ་ཕྲུག་གི་སློབ་གསོ་དང་།རྒྱུན་མཐུད་སློབ་གསོ།ནད་ཆེན་གྱི་སྨན་བཅོས།སྤྱིར་བཏང་སྡོད་ཁང་གི་དངུལ་བུན་སྐྱེད་ཀསྡོད་ཁང་གི་བོགས་གླ།རྒན་རྒོན་འཚོ་སྐྱོང་གི་གཏོང་སྒོ་བཅས་ཆེད་དོན་གི་ཟུར་སྣོན་འཕྲི་འཐེན་གྱི་ཞིབ་ཕྲའི་ཁྱབ་ཁོངས་དང་ཚད་གཞི་ཁ་གསལ་བཟོ་རྒྱུ་དང་།མང་ཚོགས་ཀྱི་དཔྱ་ཁྲལ་ཡོང་འབབ་ཐད་གཞི་རྩའི་འགྲོ་གྲོན་གྱི་ཚད་གཞི་འཕྲི་འཐེན་བྱས་པའི་རྨང་གཞིའི་ཐོག་སློབ་གསོ་དང་།སྨན་བཅོས།རྒན་གསོ་སོགས་ཕྱོགས་མང་པོའི་ཐད་ཀྱི་ཟུར་སྣོན་འཕྲི་འཐེན་ལོངས་སུ་སྤྱོད་རྒྱུ་ཡོང་བ་བྱས་ཏེ་འཕྲི་འཐེན་བྱས་རྗེས་དཔྱ་ཁྲལ་ཡོང་འབབ་ཀྱི་ཚད་གཞི་དམའ་ཤོས་སྒོར་ལས་མངོན་གསལ་གྱིས་མཐོ་བ་ཡོད་པ་བྱས་ནས་མང་ཚོགས་ཀྱི་ཁྲལ་འབབ་ཁུར་པོ་སྔར་བས་ཡང་དུ་དང་།གྲོང་མིའི་ཡོང་འབབ་དངོས་མང་དུ།འཛད་སྤྱོད་བྱེད་ནུས་ཆེ་རུ་བཅས་གཏོང་རྒྱུ་རེད།ཆེད་དོན་གྱི་ཟུར་སྣོན་འཕྲི་འཐེན་ཁྱབ་ཁོངས་དང་ཚད་གཞི་སྤྱི་ཚོགས་ནས་ཡོངས་བསྒྲགས་ཐོག་བསམ་འཆར་བསྡུ་ལེན་བྱས་རྗེས་ཁྲིམས་ལྟར་དུས་སང་གི་ཟླ་ཚེས་ཉིན་ནས་ལག་ལེན་བསྟར་རྒྱུ་ཡིན་པ་རེད།